62022TJ0740_INF
Rozsudok Všeobecného súdu (prvá komora) z 26. júna 2024 – Pumpianskij/Rada
(vec T‑740/22) (
1
)
„Spoločná zahraničná a bezpečnostná politika – Reštriktívne opatrenia prijaté vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny – Zmrazenie finančných prostriedkov – Zoznam osôb, subjektov a orgánov, na ktoré sa vzťahuje zmrazenie finančných prostriedkov a hospodárskych zdrojov – Ponechanie mena žalobcu na zozname – Pojem ‚popredný podnikateľ‘– Článok 2 ods. 1 písm. f) a g) rozhodnutia 2014/145/SZBP – Článok 3 ods. 1 písm. f) a g) nariadenia (EÚ) č. 269/2014 – Nesprávne posúdenie“
1.
Európska únia – Súdne preskúmanie zákonnosti aktov inštitúcií – Reštriktívne opatrenia prijaté s ohľadom na situáciu na Ukrajine – Rozsah preskúmania – Dôkaz o dôvodnosti opatrenia – Povinnosť príslušného orgánu Únie preukázať opodstatnenosť dôvodov uplatňovaných proti dotknutým osobám alebo subjektom, ak bola táto opodstatnenosť napadnutá – Rozsah miery voľnej úvahy uvedeného príslušného orgánu – Relevantnosť dôkazov predložených v súvislosti s predchádzajúcim zaradením do zoznamu bez zmeny dôvodov, zmien v situácii žalobcu alebo vývoja kontextu na Ukrajine – Zmeny v situácii žalobcu
[Charta základných práv Európskej únie, článok 47; rozhodnutie Rady 2014/145/SZBP zmenené rozhodnutiami (SZBP) 2022/1530, (SZBP) 2023/572, (SZBP) 2023/811 a (SZBP) 2023/1767; nariadenia Rady č. 269/2014, 2022/1529, 2023/571 a 2023/1765]
(pozri body 44 – 49, 63, 64, 69)
2.
Spoločná zahraničná a bezpečnostná politika – Reštriktívne opatrenia prijaté s ohľadom na situáciu na Ukrajine – Kritériá prijatia reštriktívnych opatrení – Vplyvní podnikatelia pôsobiaci v hospodárskych odvetviach, ktoré sú významným zdrojom príjmov vlády Ruskej federácie, a osoby s nimi spojené – Pojem
[Rozhodnutie Rady 2014/145/SZBP, zmenené rozhodnutím (SZBP) 2022/329, článok 2 ods. 1 písm. g); nariadenia Rady č. 269/2014 a 2022/330, článok 3 ods. 1 písm. g)]
(pozri body 54 – 57)
3.
Spoločná zahraničná a bezpečnostná politika – Reštriktívne opatrenia prijaté s ohľadom na situáciu na Ukrajine – Kritériá prijatia reštriktívnych opatrení – Vplyvní podnikatelia pôsobiaci v hospodárskych odvetviach, ktoré sú významným zdrojom príjmov vlády Ruskej federácie, a osoby s nimi spojené – Povinnosť Rady vykonať aktualizované posúdenie pri preskúmaní reštriktívnych opatrení – Dôkaz o opaku – Zmena v osobitnej situácii osoby, na ktorú sa vzťahujú reštriktívne opatrenia – Nesprávne posúdenie
[Rozhodnutie Rady 2014/145/SZBP, zmenené rozhodnutiami (SZBP) 2022/1530 a (SZBP) 2022/572; nariadenia Rady č. 269/2014, 2022/1529 a 2022/571]
(pozri body 66, 76, 80, 96 – 99, 105 – 110)
4.
Spoločná zahraničná a bezpečnostná politika – Reštriktívne opatrenia prijaté s ohľadom na situáciu na Ukrajine – Kritériá prijatia reštriktívnych opatrení – Osoby poskytujúce materiálnu alebo finančnú podporu ruským činiteľom s rozhodovacou právomocou alebo majú z väzby na týchto činiteľov prospech – Povinnosť Rady vykonať aktualizované posúdenie pri preskúmaní reštriktívnych opatrení – Dôkaz o opaku – Zmena v osobitnej situácii osoby, na ktorú sa vzťahujú reštriktívne opatrenia – Nesprávne posúdenie
[Rozhodnutie Rady 2014/145/SZBP, zmenené rozhodnutiami (SZBP) 2022/1530, (SZBP) 2023/572 a (SZBP) 2023/1767; nariadenia Rady č. 269/2014, 2022/1529, 2023/571 a 2023/1765]
(pozri body 84 – 87, 115, 116, 138, 139)
5.
Spoločná zahraničná a bezpečnostná politika – Reštriktívne opatrenia prijaté s ohľadom na situáciu na Ukrajine – Kritériá prijatia reštriktívnych opatrení – Poprední podnikatelia pôsobiaci v Rusku a ich najbližší rodinní príslušníci alebo iné fyzické osoby, ktoré majú z väzby na nich prospech – Podnikatelia, právnické osoby, subjekty alebo orgány pôsobiace v hospodárskych odvetviach, ktoré poskytujú významný zdroj príjmov vláde Ruskej federácie, a osoby s nimi spojené – Nesprávne posúdenie
[Rozhodnutie Rady 2014/145/SZBP, zmenené rozhodnutím (SZBP) 2023/1767; nariadenia Rady č. 269/2014 a 2023/1765]
(pozri body 124, 131, 135)
Výrok
1.
Rozhodnutie Rady (SZBP) 2022/1530 zo 14. septembra 2022, ktorým sa mení rozhodnutie 2014/145/SZBP o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny, vykonávacie nariadenie Rady (EÚ) 2022/1529 zo 14. septembra 2022, ktorým sa vykonáva nariadenie (EÚ) č. 269/2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny, rozhodnutie Rady (SZBP) 2023/572 z 13. marca 2023, ktorým sa mení rozhodnutie 2014/145/SZBP o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny, vykonávacie nariadenie Rady (EÚ) 2023/571 z 13. marca 2023, ktorým sa vykonáva nariadenie (EÚ) č. 269/2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny, rozhodnutie Rady (SZBP) 2023/1767 z 13. septembra 2023, ktorým sa mení rozhodnutie 2014/145/SZBP o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny, a vykonávacie nariadenie Rady (EÚ) 2023/1765 z 13. septembra 2023, ktorým sa vykonáva nariadenie (EÚ) č. 269/2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny, sa zrušujú v rozsahu, v akom tieto akty ponechávajú meno Dmitrij Aleksandrovič Pumpianskij na zoznamoch osôb, subjektov a orgánov, na ktoré sa vzťahujú tieto reštriktívne opatrenia.
2.
Rada Európskej únie znáša svoje vlastné trovy konania a je povinná nahradiť trovy konania, ktoré vynaložil pán Aleksandrovič Pumpianskij.
(
1
)	Ú. v. EÚ C 24, 23.1.2023.